Tisztelt Doktornő! A Meradog pure lazac és rizs, Meradog pure bárány és rizs jó választás lenne 10 hónapos 8 kg-os terriernek ? Eddig Pro Plan lazacossal etettük, sajnos megváltozott anyagi helyzetünk miatt,most nem tudjuk már azt venni.Ennek az ára még megfizethető lenne számunkra. Az összetétele egy kicsit bizonytalanná tesz bennünket. Válaszát köszönjük!
Ha az anyagi helyzet úgy alakul, akkor az a család minden tagját érinti, nem csak a kutyát. Mivel a kutya még nincs egy éves, ezért junior tápot vásároljanak neki mindenképpen. A Meradoggal kapcsolatban személyes tapasztalatom nincsen, de az összetétele alapján középkategóriás táp. Megpróbálhatják még a Purina Puppy Chow tápot is. A tápváltás 5-7 napos átmenettel, fokozatosan történjen, úgy, hogy a régi táp arányát fokozatosan csökkentik, míg az újét növelik. Ha a kutya széklete formált, jókedvű, szőre csillogó, akkor megfelelő tápot etetnek. Ne aggódjanak rengeteg boldog és egészséges kutya él, akinek a gazdái nem, vagy átmenetileg nem engedhetik meg maguknak, hogy prémium tápot etessenek.